open-index/open-wikipedia-markdown huggingface dataset:
Επαμεινώνδας Σπηλιωτόπουλος

Ο **Επαμεινώνδας Σπηλιωτόπουλος** (Θεσσαλονίκη 1925 – 24 Φεβρουαρίου 2022) ήταν Έλληνας ομότιμος καθηγητής Διοικητικού Δικαίου του Πανεπιστήμιου Αθηνών και μέλος της Ακαδημίας Αθηνών.

## Σπουδές και σταδιοδρομία
Γεννήθηκε στη Θεσσαλονίκη και ήταν γιος του αντιστράτηγου και υπουργού Παναγιώτη Σπηλιωτόπουλου. Αδελφός του ήταν ο Γεώργιος Σπηλιωτόπουλος, λοχαγός του ελληνικού στρατού, που σκοτώθηκε τον Αύγουστο του 1948 στον εμφύλιο, σε μάχη με αντάρτες του ΔΣΕ στον Θεοτόκο Ιωαννίνων. Σπούδασε Νομικά, Οικονομικές και Πολιτικές Επιστήμες στο Πανεπιστήμιο Αθηνών. Πραγματοποίησε μεταπτυχιακές σπουδές στο (ενιαίο τότε) Πανεπιστήμιο των Παρισίων, όπου και εκπόνησε τη διδακτορική του διατριβή (1955). Το 1973 εξελέγη υφηγητής και το 1978 τακτικός καθηγητής Δημοσίου Δικαίου στο Πανεπιστήμιο Αθηνών, θέση στην οποία παρέμεινε διδάσκοντας Διοικητικό Δίκαιο ως το 1993, οπότε και ανακηρύχθηκε ομότιμος.

Υπήρξε Επίτιμος καθηγητής του Τμήματος Νομικής της Νομικής Σχολής του Πανεπιστημίου Αθηνών, τακτικό μέλος της Ακαδημίας Αθηνών στην έδρα του Δημοσίου Δικαίου από το 2002, επίτιμος διδάκτωρ των Πανεπιστημίων Αιξ-Μασσαλίας (Aix-Marseille III), Παντεόν-Ασσάς (Paris II), Λιλ (Lille II), Λουβέν (Louvain), Τεμπλ (Temple) και επίτιμος εταίρος του Πανεπιστημιακού Κολεγίου Λονδίνου (University College London). Το 2014 ανέλαβε πρόεδρος της Ακαδημίας Αθηνών, ενώ υπήρξε, επίσης, πρόεδρος της Αρχαιολογικής Εταιρείας. Κατά τη διάρκεια της Κατοχής, ήταν μέλος του αγώνα της Εθνικής Αντίστασης, ως μέλος της Πανελληνίου Ενώσεως Αγωνιζομένων Νέων (ΠΕΑΝ).

## Εργογραφία
Από το πλούσιο συγγραφικό του έργο ξεχωρίζει το *Εγχειρίδιο Διοικητικού Δικαίου* (17η έκδ., Αθήνα 2017 και στα γαλλικά: *Droit Administratif Hellénique*, 2η έκδ. 2003), το οποίο αποτελεί σημείο αναφοράς για τη νομική φιλολογία του Δημοσίου Δικαίου. Άλλα έργα του είναι *La distinction des institutions publiques et des institutions privées en droit français* (Paris 1959), *Η Δημοσία επιχείρησις* (Αθήναι 1963), *Ζητήματα κανονιστικής αρμοδιότητας* (Αθήνα 1968), *Greek Administrative Law* (Athens-Brussels 2003), *Βασικοί Θεσμοί Δημοσιοϋπαλληλικού Δικαίου* (Αθήνα 1984), *Το Ελληνικό Δημόσιο Δίκαιο* (4η έκδ., Αθήνα 2010).

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Μέλη της Ακαδημίας Αθηνών
Κατηγορία:Καθηγητές νομικής Αθηνών
Κατηγορία:Πρόεδροι της Ακαδημίας Αθηνών
Φυλακές ανηλίκων (ταινία)

Οι ***Φυλακές ανηλίκων*** είναι μια καλτ ελληνική δραματική ταινία δράσης του 1982, σε σενάριο Γιώργου Μυλωνά και σκηνοθεσία Ντίμη Δαδήρα,******.

## Πλοκή

Ο Στέφανος Σταθουλόπουλος, ο Γιώργος Μαυρίδης, ο Νώντας Μπακαλάκος και ο Χρήστος Εξίζογλου είναι τέσσερις νεαροί που ζουν στον κόσμο των μπουφάν και των ντίσκο. Κάποια μέρα αποφασίζουν να βουτήξουν μία τσάντα με τρία εκατομμύρια δραχμές. Εκεί όμως πέφτουν πάνω στην αστυνομία και καταλήγουν στις φυλακές ανηλίκων. Μέσα στις φυλακές θα γνωρίσουν το κύκλωμα που ελέγχει τους φυλακισμένους και θα υποστούν τη βία και τη σκληρότητα αυτών που κάνουν κουμάντο.

## Διανομή ρόλων
* Θέμης Μάνεσης .... Νώντας Μπακαλάκος
* Σπύρος Ιωάννου .... Γιώργος Μαυρίδης
* Άγης Γυφτόπουλος .... Στέφανος Σταθουλόπουλος
* Νικήτας Αστρινάκης .... Χρήστος Εξίζογλου
* Γιώργος Πετρόχειλος .... Λιοντάρι
* Ηλίας Κακλαμάνης .... Αντρέας
* Νίκος Σταγόπουλος .... Θεοδόσης
* Γιώργος Ματαράγκας .... Σταύρος
* Κώστας Μακέδος
* Γιώργος Φλώρος
* Δημήτρης Καλλιβωκάς .... κύριος Μαυρίδης
* Λευτέρης Γυφτόπουλος .... αρχιδεσμοφύλακας
* Νίκος Τσαχιρίδης .... Θεός
* Γιώργος Οικονόμου
* Αρτέμης Μάτσας .... διευθυντής φυλακών
* Γιάννης Φύριος .... κύριος Εξίζογλου
* Χριστόφορος Ζήκας .... Αντώνης
* Μέλπω Ζαρόκωστα .... Μαρία
* Μήτση Κωνσταντάρα .... Μάρθα Σταθουλοπούλου
* Ζωή Βουδούρη .... μητέρα Νώντα
* Λιάνα Θάνου .... Μόνικα
* Κάτια Δελή .... Κοπέλα Γιώργου
* Ντόρα Χατζηγιάννη .... Αλανιάρα

## Παραπομπές


## Εξωτερικοί σύνδεσμοι
* ''Φυλακές ανηλίκων'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1982
Κατηγορία:Ελληνόφωνες ταινίες
Κατηγορία:Ελληνικές ταινίες δράσης
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Ντίμη Δαδήρα
Κατηγορία:Ταινίες σε σενάριο Γιώργου Μυλωνά
Κατηγορία:Ταινίες με μουσική σύνθεση Γιώργου Κατσαρού
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Μιχάλη Λεφάκη
Κατηγορία:Ταινίες συσχετιζόμενες με ναρκωτικά
Κατηγορία:Ελληνικές καλτ ταινίες
Μεσογειακό Φεστιβάλ Νέων Κινηματογραφιστών Λάρισας

Το **Μεσογειακό Φεστιβάλ Νέων Κινηματογραφιστών Λάρισας** είναι διεθνές κινηματογραφικό φεστιβάλ για νέους κινηματογραφιστές ηλικίας 22-29 ετών. Διεξάγεται κάθε χρόνο, από το 1992, στη Λάρισα και οργανώνεται από το Δήμο Λαρισαίων, υποστηριζόμενο παράλληλα από το Υπουργείο Πολιτισμού, τη Γενική Γραμματεία Νέας Γενιάς και την ΕΡΤ. Φιλοξενεί ταινίες μικρού μήκους και περιλαμβάνει δύο διαφορετικά διαγωνιστικά τμήματα, το «Διεθνές» και το «Μεσογειακό». Απονέμονται τα βραβεία του Χρυσού, Αργυρού ή Χάλκινου Ίππου.

## Εξωτερικοί σύνδεσμοι
*Πληροφορίες στo Cinemainfo για το 17ο Μεσογειακό Φεστιβάλ
*Σχετική αναφορά στην ιστοσελίδα του Δήμου Λαρισαίων
*Άρθρο για 18ο Μεσογειακό Φεστιβάλ Νέων Κινηματογραφιστών Λάρισας από την Εφημερίδα Ελευθερία

Κατηγορία:Φεστιβάλ κινηματογράφου στην Ελλάδα
Κατηγορία:Λάρισα
Κατηγορία:Κινηματογραφικά βραβεία στην Ελλάδα
Αλατσαλάρ

Το **Αλατσαλάρ** (Alacalar) είναι χωρίο της Τουρκίας στην επαρχία Ορντού της Μαύρης Θάλασσας.

Το χωριό δημιουργήθηκε περί το 1885 από Έλληνες κατοίκους δεκατριών χωριών της περιοχής Ορντού. Οι κάτοικοι συμμετείχαν στον αγώνα για την ανεξαρτησία του Πόντου και γι'αυτό το λόγο το 1921 όλοι οι κάτοικοι εκδιώχθηκαν από τους Τούρκους και μετά από τρίχρονη ταλαιπωρία σε Ανατολία, Συρία, Λίβανο, όσοι επέζησαν ήρθαν στην Ελλάδα και εγκαταστάθηκαν στα χωριά Άγιος Αντώνιος στη Θεσσαλονίκη και Άγιος Αντώνιος στο Κιλκίς.

## Πηγές
* *Άγιος Αντώνιος (Αγιαντών)*, στο Συλλογικό: *Εγκυκλοπαίδεια του Ποντιακού Ελληνισμού*, τομ.1, εκδ. Μαλλιάρης-Παιδεία, Θεσσ/ίκη, 2007, σελ.119-120

Αγιος Αντώνιος
Κατηγορία:Χωριά της Τουρκίας
Ιερά Μονή Αγίου Αντωνίου Σιάπκας

Η Ιερά Μονή Αγίου Αντωνίου Σιάπκας είναι ένα ιστορικό και πνευματικό καταφύγιο, κρυμμένο στα πανέμορφα Πιέρια Όρη της περιφερειακής ενότητας Κοζάνης. Βρίσκεται στη θέση «Σιάπκα», περίπου 10 χιλιόμετρα από τον οικισμό Καστανιά και 18 χιλιόμετρα από τα Σέρβια, προσφέροντας μια γραφική και απομονωμένη τοποθεσία, προσβάσιμη μέσω χωματόδρομου που διασχίζει πυκνά δάση ελάτης, πεύκου και φτέρης. Η ίδρυση της μονής τοποθετείται περίπου στον 11ο αιώνα, αν και η ακριβής χρονολογία παραμένει άγνωστη. Για αιώνες, αποτέλεσε σημαντικό πνευματικό κέντρο, υπαγόμενο αρχικά στη δικαιοδοσία της Αρχιεπισκοπής Ελασσόνας και αργότερα στη Μονή Αγίας Τριάδος Λαριούς.

Στην ακμή της, η μονή διέθετε δεκαπέντε κελιά και σημαντική ακίνητη περιουσία, με εκτάσεις γης και δασολίβαδα, ενώ η οικονομία της βασιζόταν στην κτηνοτροφία. Ωστόσο, το 1854 η περιοχή έγινε πεδίο μάχης μεταξύ Ελλήνων επαναστατών και Τούρκων, με αποτέλεσμα η μονή να λεηλατηθεί και να καταστραφεί. Παρά τις προσπάθειες ανασυγκρότησης, όπως η δωρεά τεσσάρων εικόνων από το Άγιον Όρος το 1901, η μονή υπέστη νέες καταστροφές κατά τον Β΄ Παγκόσμιο Πόλεμο, όταν χρησιμοποιήθηκε ως καταφύγιο ανταρτών. Το 1962, με την αποχώρηση του τελευταίου μοναχού, η μονή εγκαταλείφθηκε.

Σήμερα, η μονή διατηρείται χάρη στις προσπάθειες του μοναχού Ευσεβίου, ο οποίος εγκαταστάθηκε εκεί το 2008 και επιμελείται τη συντήρησή της. Ο ναός της μονής, μια μονόκλιτη βασιλική με νάρθηκα, παρουσιάζει ιδιαίτερο αρχιτεκτονικό ενδιαφέρον, με απομεινάρια τοιχογραφιών που έχουν υποστεί φθορές από τον χρόνο. Δίπλα στον ναό βρίσκεται το δωμάτιο με τις αλυσίδες, όπου παλαιότερα προσέφευγαν ψυχικά ασθενείς αναζητώντας τη βοήθεια του Αγίου Αντωνίου.

Κάθε 1η Σεπτεμβρίου, η μονή γιορτάζει την εορτή του Αγίου Αντωνίου, συγκεντρώνοντας πλήθος πιστών από την ευρύτερη περιοχή. Ο Μορφωτικός Σύλλογος Καστανιάς διαδραματίζει ενεργό ρόλο στην οργάνωση της πανηγύρεως, διατηρώντας ζωντανή την ιστορική μνήμη και την πνευματική κληρονομιά της μονής. Η Ιερά Μονή Αγίου Αντωνίου Σιάπκας παραμένει ένας τόπος πίστης, ιστορίας και φυσικής ομορφιάς, προσφέροντας ελπίδα και χρόνο περισυλλογής σε όσους την επισκέπτονται.

Κατηγορία:Μονές της περιφερειακής ενότητας Κοζάνης
Αντώνιος Σάρδεων

Ο ** Άγιος Αντώνιος** ήταν Επίσκοπος της Επισκοπής Σάρδεων.

## Βιογραφικά στοιχεία
Η μνήμη του εορτάζεται μαζί με τον Μάρτυρα Λούπο στις 25 Φεβρουαρίου. Έζησε τον 8ο αιώνα. Είναι άγνωστος άγιος και η μνήμη του αναφέρεται, μαζί με τον Μάρτυρα Λούπο, στον Σιναϊτικό Κώδικα 631. Επίσης ξέρουμε ότι ο Νικόλαος ο Μυστικός, Οικουμενικός Πατριάρχης, του έστειλε φιλική επιστολή.

Αντώνιος
Αντωνιος
Άγιος Αντώνιος ο Μάρτυς

Ο **Άγιος Αντώνιος ο Μάρτυς** είναι Άγιος της Ορθόδοξης εκκλησίας. Το μόνο που γνωρίζουμε για αυτόν είναι ότι μαρτύρησε αφού τον άπλωσαν επάνω σε πυρωμένη σχάρα. Η μνήμη του τιμάται στις 23 Αυγούστου.

Κατηγορία:Άγιοι της Ορθόδοξης Εκκλησίας
Στυλιανός Μαυρομιχάλης

Ο **Στυλιανός Μαυρομιχάλης** (1899 - 29 Οκτωβρίου 1981) ήταν δικαστικός και πρωθυπουργός της Ελλάδας.
## Βιογραφία
Γεννήθηκε στη Μάνη και καταγόταν από την ιστορική οικογένεια των Μαυρομιχαλαίων. Ήταν ανιψιός του Κυριακούλη Μαυρομιχάλη, ο οποίος υπήρξε επίσης πρωθυπουργός. Φοίτησε νομικά αρχικά στο Πανεπιστήμιο Αθηνών και συνέχισε τις σπουδές του σε Γερμανία και Ελβετία. Το 1924 διορίστηκε έπειτα από διαγωνισμό πάρεδρος ενώ το επόμενο έτος έγινε πρωτοδίκης. Το 1936 έγινε πρόεδρος πρωτοδικών και το 1939 εφέτης . Το 1946 εισήλθε στον Άρειο Πάγο του οποίου διετέλεσε πρόεδρος από το 1963 ως το 1968. Είχε παρασημοφορηθεί με τον ανώτερο Ταξιάρχη του Φοίνικος.  

Στις 28 Σεπτεμβρίου του 1963 σχημάτισε υπηρεσιακή κυβέρνηση, η οποία παρέμεινε μέχρι τις 8 Νοεμβρίου του ίδιου έτους, με σκοπό να οδηγήσει την χώρα στις εκλογές. Παράλληλα ανέλαβε και το υπουργείο Εσωτερικών. Το 1968 απομακρύνθηκε από τη θέση του στην οποία επανήλθε τιμητικά το 1974. Έγραψε πολλές νομικές μελέτες όπως: *«Η υπό αίρεσιν καταγγελία της συμβάσεως»*, *«Αποζημίωσις λόγω καταγγελίας της συμβάσεως»*, *«Η ρήτρα πληρωμής είδος»*, *«Το Άρθρο 63 του αστικού κώδικα»* κ.ά.  

Απεβίωσε στις 29 Οκτωβρίου του 1981.

## Παραπομπές


Κατηγορία:Πρόεδροι του Αρείου Πάγου
Κατηγορία:Πρωθυπουργοί της Ελλάδας
Στυλιανος
Κατηγορία:Έλληνες δικαστικοί
Ειδώλιο του Πωμού

thumb|Το ειδώλιο από τον Πωμό -Τμ. Αρχαιοτήτων Υπ. Επικ. και Έργων Κύπρος
Το **Ειδώλιο του Πωμού** είναι ένα προϊστορικό γλυπτό. Βρέθηκε κοντά στο κυπριακό χωριό Πωμός, στην επαρχία της Πάφου. Είναι φτιαγμένο από πικρόλιθο και χρονολογείται περίπου στο 3.000 π.Χ., στη Χαλκολιθική εποχή. Σήμερα βρίσκεται στο Κυπριακό Μουσείο στην Λευκωσία. Η εικόνα του χρησιμοποιείται στην όψη των κυπριακών νομισμάτων του ενός και των δύο ευρώ.

Το ειδώλιο είναι σταυρόσχημο, παριστάνει δηλαδή έναν άνθρωπο με τα χέρια ανοιχτά σε σχήμα σταυρού. Τέτοια σταυρόσχημα ειδώλια βρέθηκαν αρκετά στην Κύπρο, καθώς στην εποχή τους φαίνεται ότι ήταν διαδεδομένα ως φυλαχτά για τη γονιμότητα, ενώ η συμβολική τους σημασία φαίνεται να ήταν η ευχή για καλή γέννα, κάτι που υπογραμμίζεται από το γεγονός ότι μερικές φορές το οριζόντιο τμήμα του ειδώλιου (τα απλωμένα χέρια) αντικαθίσταται από μια δεύτερη ανθρώπινη μορφή σε οριζόντια θέση. Οι ανθρώπινες μορφές παριστάνονται είτε χωρίς σημάδια για το φύλο τους είτε με δυο μικρές προεξοχές στο στήθος σαν μαστούς. Απεικονίζονται σχεδόν πάντα σε καθιστή θέση. Σε παρόμοια ειδώλια της περιόδου υπάρχει στην κορυφή μια τρύπα που επέτρεπε να φοριέται το αγαλματάκι στο λαιμό. Ένα τέτοιο σταυροειδές φυλαχτό φαίνεται να φέρει κρεμασμένο στο λαιμό και η ίδια η μορφή που εικονίζεται στο ειδώλιο του Πωμού. 

Το ειδώλιο του Πωμού αποτελεί ένα χαρακτηριστικό είδος προϊστορικής τέχνης της Κύπρου η οποία είναι συγγενής με την Κυκλαδική τέχνη της ίδιας περιόδου.

Παρόμοια σταυρόσχημα ειδώλια από την Κύπρο μπορεί κανείς να δει και στη συλλογή Ζιντίλη στο Μουσείο Κυκλαδικής Τέχνης στην Αθήνα.

## Δείτε επίσης
*Κυπριακά κέρματα ευρώ

## Εξωτερικοί σύνδεσμοι
*Το Ειδώλιο του Πωμού στο polignosi.
*Εικόνα του ειδωλίου σε ψηλή ανάλυση. 
*Χαλκολιθική τέχνη στην Κύπρο
*Σταυρόσχημα ειδώλια στο μουσείο Ashmolean 

Πωμος
Κατηγορία:Πωμός
Κατηγορία:Προϊστορική Κύπρος
Κατηγορία:Αρχαία τέχνη
Άγιος Αντώνιος Καστοριάς

Ο **Άγιος Αντώνιος** είναι χωριό στη Δ.Ε. Κορεστίων του Δήμου Καστοριάς, της Περιφερειακής Ενότητας Καστοριάς στη Μακεδονία, σύμφωνα με το πρόγραμμα ''Καλλικράτης''.
## Γεωγραφία
Ο Άγιος Αντώνιος είναι ορεινός οικισμός στο βόρειο τμήμα της Π.Ε. Καστοριάς, στις νοτιοδυτικές κλιτύς του Βέρνου, στις όχθες του ρέματος Βοψωρίου και σε μέσο σταθμικό υψόμετρο 890. Απέχει 25 χλμ. περίπου βόρεια της Καστοριάς. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 16,072 χμ² (2011).  
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 και ορίστηκε έδρα της κοινότητας Ζερβενίου Φλωρίνης. Το 1920 υπήχθη στην επαρχία Καστοριάς του νομού Φλωρίνης. Το 1928 μετονομάστηκε σε *Άγιος Αντώνιος*

Ως *Άγιος Αντώνιος*

Το 1941 αποσπάστηκε από τον νομό Φλωρίνης και υπήχθη στον νομό Καστοριάς
*Με το ΦΕΚ 244Α - 04/12/1997 αποσπάστηκε από την κοινότητα Αγίου Αντωνίου και προσαρτήθηκε στον δήμο Κορεστίων
*Με το ΦΕΚ 87Α - 07/06/2010 αποσπάστηκε από τον δήμο Κορεστίων και προσαρτήθηκε στον δήμο Καστοριάς

(Πηγή: https://www.eetaa.gr/metaboles/oikmet_details.php?id=16420)
## Ιστορικά στοιχεία
Αρχικά το χωριό κατοικήθηκε από σλαβόφωνους μουσουλμάνους. Το 1924, στα πλαίσια ανταλλαγής πληθυσμών, οι 500 περίπου κάτοικοί του μεταφέρθηκαν στην Τουρκία και στη θέση τους εγκαταστάθηκαν 180 Χριστιανοί Ορθόδοξοι από τη Μικρά Ασία, κυρίως τουρκόφωνοι Πόντιοι από τα χωριά Νταΐστα, Τόσος, Μόρζα και Γιαλού - Άγιαντον της επαρχίας Σινώπης του σαντζακίου Αμάσειας.
## Αξιοθέατα
*Ο ναός του Αγίου Αντωνίου στη νοτιοδυτική είσοδο του οικισμού
Ο Άγιος Αντώνιος ανήκει στα επονομαζόμενα «Κορέστια» χωριά, δηλαδή οικισμούς με ενδιαφέροντα δείγματα (εκκλησίες, κατοικίες) τοπικής αρχιτεκτονικής. Πέραν τούτου περιλαμβάνονται στις τοποθεσίες που έχουν εμφανίσει τουριστική ανάπτυξη κατά τους χειμερινούς, κυρίως, μήνες λόγω της γειτνίασης με το χιονοδρομικό κέντρο Βιτσίου στο όρος Βέρνο.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr
## Εξωτερικοί σύνδεσμοι
*https://www.facebook.com/agiosantwnios

Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Αλικάντε

Το **Αλικάντε** ή **Αλακάντ** (βαλενθιανά: Alacant, ισπανικά: Alicante), είναι ισπανική πόλη, πρωτεύουσα της ομώνυμης επαρχίας, στο νότιο τμήμα της Βαλενθιανικής Κοινότητας. Είναι ένα από τα ιστορικότερα λιμάνια της Ισπανίας στη Μεσόγειο και υπήρξε κατά το Μεσαίωνα και την Αναγέννηση σημαντικό οικονομικό και εμπορικό κέντρο. Σήμερα ο πληθυσμός της ανέρχεται στις 331.750 κατοίκους. Κύρια πηγή εισοδήματος είναι ο τουρισμός, ενώ παράλληλα υπάρχει σημαντική παραγωγή κρασιού και ελαφρά βιομηχανία επεξεργασίας τροφίμων και διαμετακομιστικό εμπόριο. Στο Αλικάντε εδρεύει και το Γραφείο Εναρμόνισης για την Εσωτερική Αγορά *(OHIM)*, θεσμός της Ευρωπαϊκής Κοινότητας στον οποίο καταχωρούνται τα κοινοτικά σήματα και τα κοινοτικά βιομηχανικά σχέδια ή υποδείγματα.

Η πόλη από του 718 μέχρι το 1304 ήταν στη κατοχή των Αράβων. Κατά την διάρκεια του εμφυλίου πολέμου (1936-1939) το Αλικάντε στις 25 Μαΐου 1938 ήταν η πρώτη πόλη που δέχθηκε συστηματική αεροπορική επιδρομή των δυνάμεων του Φρανθίσκο Φράνκο με πρωτοφανή βομβαρδισμό, που άφησε 250 νεκρούς και υπέρ τους 1000 τραυματίες.

## Παραπομπές


## Εξωτερικοί σύνδεσμοι
* Η επίσημη ιστοσελίδα του ΓΑΕΑ  

Κατηγορία:Πόλεις της Ισπανίας
Κατηγορία:Λιμένες της Μεσογείου
Κατηγορία:Κοινότητα της Βαλένθια
Μέση Νάξου

Η **Μέση Νάξου** είναι χωριό της βόρειας ορεινής Νάξου σε υψόμετρο 350-400 μέτρων και 97 κατοίκους (απογραφή 2011). Διοικητικά υπάγεται στο δήμο Νάξου και Μικρών Κυκλάδων της Περιφερειακής Ενότητας Νάξου της Περιφέρειας Ν. Αιγαίου (κατά το Σχέδιο Καλλικράτης).
Παλαιότερα  ανήκε  στην άλλοτε επαρχία Νάξου του νομού Κυκλάδων. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμου Δρυμαλίας. Από 1 Ιανουαρίου 2011 αποτελεί ιδία έδρα της ομώνυμης τοπικής κοινότητας, της δημοτικής ενότητας Δρυμαλίας, του Δήμου Νάξου και Μικρών Κυκλάδων. 
Είναι προσήλιο χωριό στις ανατολικές παρυφές του όρους Κόρωνος και βρίσκεται πάνω στον βόρειο οδικό άξονα Σκαδό - Απόλλωνα Νάξου και ακριβώς στο μέσο της διαδρομής. 
Το όνομά της, πιθανότερα, οφείλεται από το γεγονός ότι βρίσκεται στο μέσον της απόστασης Κωμιακής και των βορειοανατολικών ακτών της Νάξου.
Παλαιότερα η Μέση υπαγόταν στην κοινότητα του Σκαδού. Το 1955 είχε περίπου 180 κατοίκους.
Η διαδρομή Σκαδό - Μέση - Απόλλωνας είναι κατά 7 χλμ. συντομότερος της διαδρομής Σκαδό - Κωμιακή – Απόλλωνας αλλά και ασφαλέστερος με πολύ λιγότερες στροφές.

## Πληθυσμιακή εξέλιξη

## Διοικητικές μεταβολές
* Το 1920, στην απογραφή ο οικισμός αναγνωρίζεται  και προσαρτάται στην *κοινότητα Σκαδού*.
* Το 1950, ο οικισμός αποσπάται από την *κοινότητα Σκαδού* και ορίζεται έδρα της *κοινότητας Μέσης*.
* Το 1997, με την εφαρμογή του ''προγράμματος Καποδίστρια''*ς* (νόμος 2539/97), ο οικισμός προσαρτάται στο νεοσύστατο δήμο ''Δρυμαλίας''. Συγκεκριμένα, με το *πρόγραμμα Καποδίστριας* αποτελούσε το *Δημοτικό Διαμέρισμα Μέσης*, του *Δήμου Δρυμαλίας*, του ''νομού Κυκλάδων'', στο γεωγραφικό διαμέρισμα ''Νήσων Αιγαίου Πελάγους''.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), καταργείται ο δήμος *Δρυμαλίας* και ο οικισμός προσαρτάται στο νεοσύστατο δήμο ''Νάξου & Μικρών Κυκλάδων''.
Σήμερα, μετά τη τελευταία μεταβολή του 2010 (*πρόγραμμα Καλλικράτης*), αποτελεί *την Τοπική Κοινότητα Μέσης,* που υπάγεται στη δημοτική ενότητα Δρυμαλίας, του *δήμου Νάξου και Μικρών Κυκλάδων*, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.

## Παραπομπές


Κατηγορία:Χωριά της περιφερειακής ενότητας Νάξου
Παγκόσμιο Πρωτάθλημα Καλαθοσφαίρισης Ανδρών 1974

Το **Παγκόσμιο Πρωτάθλημα Καλαθοσφαίρισης 1974** ήταν η 7η διοργάνωση του **[[Παγκόσμιο Πρωτάθλημα Καλαθοσφαίρισης|Παγκόσμιου Πρωταθλήματος Καλαθοσφαίρισης]]**, η οποία πραγματοποιήθηκε στο Πουέρτο Ρίκο από τις 3 έως τις 14 Ιουλίου 1974. Έλαβαν μέρος 14 ομάδες. Οι παγκόσμιοι πρωταθλητές Γιουγκοσλάβοι, μαζί με τους διοργανωτές Πορτορικανούς, οδηγήθηκαν απ' ευθείας στην τελική φάση. Οι υπόλοιπες ομάδες χωρίστηκαν σε τρεις ομίλους.

Οι Η.Π.Α. κατέβασαν στη διοργάνωση, για άλλη μια φορά, μια ομάδα με παίκτες από τα κολέγια, η οποία, παρά την παρουσία των ικανότατων Τζoν Λούκας και Τομ Μπόσγουελ, κατάφερε να φτάσει μόνο μέχρι το χάλκινο μετάλλιο. Νικήτρια της διοργάνωσης, κατακτώντας για δεύτερη φορά το χρυσό μετάλλιο, ήταν η Σοβιετική Ένωση. Οι παίκτες που αναδείχθηκαν στην Κορυφαία Ομάδα της διοργάνωσης ήταν: οι Σοβιετικοί Ολεξάντρ Σάλνικοφ και Αλεξάντερ Μπελόφ, ο Γιουγκοσλάβος Βίνκο Γέλοβατς, ο Ισπανός Γουέιν Μπράμπεντερ και ο Κουβανός Αλεχάντρο Ουρχέγιες Γκιμπότ.

## Ρεκόρ

Στη διοργάνωση αυτή, σημειώθηκε η μεγαλύτερη διαφορά πόντων που έχει καταγραφεί ποτέ σε Παγκόσμιο Πρωτάθλημα Καλαθοσφαίρισης. Συνέβη στις 3 Ιουλίου 1974 στον αγώνα Σοβιετική Ένωση - Κεντροαφρικανική Δημοκρατία, με τελικό σκορ 140-48, δηλαδή με 92 πόντους διαφορά! Μάλιστα το σκορ αυτό ήταν ακόμα πιο εντυπωσιακό αν υπολογιστεί ότι εκείνη την εποχή στο μπάσκετ δεν είχε θεσμοθετηθεί ακόμα το τρίποντο, καθώς καθιερώθηκε στο NBA το 1979 και διεθνώς το 1984.

## Τελική Κατάταξη

## Βραβεία

**Κορυφαίοι Σκόρερ**:

## Παραπομπές



1974
Κατηγορία:Καλαθοσφαίριση το 1974
Κατηγορία:Πουέρτο Ρίκο
Παγκόσμιο Πρωτάθλημα Καλαθοσφαίρισης Ανδρών 1970

20 χρόνια μετά την πρώτη διοργάνωση και μετά από πέντε διοργανώσεις που έγιναν στην Νότια Αμερική, ήρθε ο καιρός το **6ο [[Παγκόσμιο Πρωτάθλημα Καλαθοσφαίρισης]]** να διεξαχθεί στην Ευρώπη. Πιο συγκεκριμένα, έλαβε χώρα στην Λιουμπλιάνα της Γιουγκοσλαβίας από τις 10 έως τις 24 Μαΐου 1970 και η τελική φάση έγινε στο Tivoli Hall. Χωρίς αγώνες νοκ-άουτ και με τους Αμερικανούς, για άλλη μια φορά, να έχουν κατεβάσει παίκτες δεύτερης διαλογής από τα κολλέγια, το τρόπαιο κατέκτησε η ομάδα της Γιουγκοσλαβίας, για πρώτη φορά στην ιστορία, και μέσα σε αποθέωση από 20.000 συμπατριώτες τους.

## Τελική Κατάταξη

## Βραβεία

**Κορυφαίοι Σκόρερ**:

1970
Κατηγορία:Καλαθοσφαίριση το 1970
Hub

Ο Αγγλικός όρος HUB, χρησιμοποιείται ευρέως στην Ελλάδα και έχει πολλαπλές έννοιες:

1. Το κέντρο ενός τροχού.

2. Κόμβος (διανομέας) σε δίκτυο υπολογιστών.

3. Κόμβος συνάντησης δρομολογίων (οδικών, αεροπορικών κλπ).

4. Χημική σύνδεση διαφόρων ουσιών. 

Στις μεταφορικές εταιρείες χρησιμοποιείται σαν τόπος ανταπόκρισης μεταφορικών μέσων για την διαμετακόμιση αντικειμένων.

Στις Ταχυμεταφορές χρησιμοποιείται για να προσδιορίσει τα κέντρα διαλογής ή ανακατανομής φορτίων τα οποία συμπληρώνουν τους Άξονες μετακίνησης των Αποστολών από τα καταστήματα παραλαβής προς τα καταστήματα προορισμού.
Einsatzgruppen

Οι Ναζιστικές **Μονάδες Ειδικής Δράσης**, **Τάγματα Θανάτου** ή, στα γερμανικά, τα **Einsatzgruppen** (**Άινζατσγκρουπεν**) ήταν παραστρατιωτικές οργανώσεις υπό τον έλεγχο των Ες-Ες πριν και κατά τη διάρκεια του Β' Παγκοσμίου Πολέμου. Κύριο καθήκον τους ήταν, σύμφωνα με τα λόγια του Διοικητή των Ες-Ες Έριχ φον ντεμ Μπαχ-Ζελέφσκι (Erich von dem Bach-Zelewski), «ο αφανισμός των Εβραίων, των Τσιγγάνων και των πολιτικών κομισάριων».

Κάθε Einsatzgruppe υποδιαιρείτο σε μικρότερα τμήματα, τα Einsatzkommandos ή Sonderkommandos και κάθε μικρότερο τμήμα σε ομάδες που αποκαλούνταν Teilkommandos. Δημιουργήθηκαν τέσσερα Einsatzgruppen, χαρακτηριζόμενα με τα γράμματα A, B, C και D. Υπολογίζεται ότι σε όλα τα Einsatzgruppen συμμετείχαν 3.000 άτομα.

Οι ομάδες αυτές στελεχώθηκαν από αξιωματικούς των αστυνομικών δυνάμεων της *[[Γκεστάπο]]* (*Gestapo*, προερχόμενο από το Geheime Staatspolizei, «Κρατική Μυστική Αστυνομία»), της *Κρίπο* (*Kripo*, «Αστυνομία Δίωξης Εγκλήματος»), της *Ζίχερχαϊτσντινστ* (*Sicherheitsdienst*, «Υπηρεσία Ασφαλείας») και της *Βάφεν [[Ες-Ες]]* (*Waffen-SS*, «Ένοπλη Ες-Ες»). Αυτά τα τάγματα θανάτου ακολούθησαν τη *[[Βέρμαχτ]]* (*Wehrmacht*, «ένοπλες δυνάμεις» —κατά λέξη, «αμυντικές δυνάμεις»— του ναζιστικού Γερμανικού Στρατού) καθώς προήλαυνε προς τα ανατολικά στα εδάφη της Ανατολικής Ευρώπης και της Σοβιετικής Ένωσης. Στις κατεχόμενες περιοχές, τα Άινζατσγκρούπεν εκμεταλλεύονταν το ανθρώπινο δυναμικό των ντόπιων πληθυσμών όταν χρειάζονταν πρόσθετη ασφάλεια ή άλλο προσωπικό. Η δράση αυτών των οργανωμένων ομάδων επεκτεινόταν μέσω του διαθέσιμου ανθρώπινου δυναμικού των διαφόρων τμημάτων των Ες-Ες και του γερμανικού κράτους.

Σύμφωνα με τα αρχεία τους, οι επιχειρήσεις των Άινζατσγκρούπεν ήταν υπεύθυνες για τη θανάτωση ενός εκατομμυρίου και πλέον ανθρώπων, σχεδόν αποκλειστικά πολιτών, χωρίς δικαστική ακρόαση και αργότερα χωρίς καν οποιαδήποτε επίφαση νομιμότητας (δεν διαβάζονταν οι ποινές σύμφωνα με τη στρατιωτική ή την ποινική νομοθεσία), αρχίζοντας από την πολωνική  και προχωρώντας με ταχείς ρυθμούς ως το 1941 στη στοχοποίηση των Εβραίων της Ανατολικής Ευρώπης. Ο ιστορικός Ραούλ Χίλμπεργκ (Raul Hilberg) εκτιμά ότι μεταξύ των ετών 1941 και 1945 τα Άινζατσγκρούπεν δολοφόνησαν περισσότερους από 1,4 εκατομμύρια Εβραίους σε υπαίθριες εκτελέσεις.

## Βλέπε επίσης
* Γκεστάπο
* Ες-Ες
* Δίκη των Einsatzgruppen (Η.Π.Α. εναντίον Όττο Όλεντορφ κ. ά.)

## Πηγές


## Εξωτερικοί σύνδεσμοι
* 

Κατηγορία:SS
Κατηγορία:Ολοκαύτωμα
Κατηγορία:Ναζιστικές παραστρατιωτικές οργανώσεις
Μαθράκι

Το **Μαθράκι** (παλαιότερη ονομασία: **Σαμαθράκη**) είναι το μικρότερο και νοτιότερο από τα *[[Διαπόντια Νησιά]]* βορειοδυτικά της Κέρκυρας. 

Αποτελεί μέρος της κοινότητας Μαθρακίου της Δημοτικής Ενότητας Μαθρακίου του Δήμου Κεντρικής Κέρκυρας και Διαποντίων Νήσων.  Στην απογραφή 2011 αριθμούσε 329 κατοίκους ενώ σε αυτήν του 2001 186. Στην ίδια κοινότητα υπάγονται και οι ακατοίκητες νησίδες Διάκοπο, Διάπλο, Πλατειά, Τραχειά (ή Τραχιά) και Ψύλλος Ένα. Το 2021 είχε 221 μόνιμους κατοίκους.
αριστερά|μικρογραφία|178x178εσ|Το Μαθράκι και πίσω του στο βάθος οι Οθωνοί.
Το νησί έχει έκταση 3,902 τετραγωνικών χιλιομέτρων, σχήμα επίμηκες και καλύπτεται από πυκνή βλάστηση, ενώ το μεγαλύτερο ύψωμα δεν ξεπερνά 152 μέτρα. Απέχει 3 ναυτικά μίλια από τις βορειοδυτικές ακτές της Κέρκυρας. Το νησί είναι προσβάσιμο ακτοπλοϊκά με τακτικά δρομολόγια από την Κέρκυρα και τον Άγιο Στέφανο, τα οποία προσεγγίζουν στο λιμανάκι Πλάκες. Το Μαθράκι παρουσιάζει μικρή τουριστική κίνηση, ενώ και ο εξηλεκτρισμός του ολοκληρώθηκε σχετικά πρόσφατα. 

Μεγάλος αριθμός κατοίκων του νησιού έχει μεταναστεύσει στις Η.Π.Α.

## Παραπομπές


## Εξωτερικοί σύνδεσμοι

* Κοινότητα Μαθρακίου
* Αεροφωτογραφίες του Μαθρακίου
* Νομαρχιακή Αυτοδιοίκηση Κέρκυρας - Αντινομαρχία Τουρισμού Πολιτισμού 
* 

Κατηγορία:Επτάνησα
Κατηγορία:Διαπόντια Νησιά
Κατηγορία:Περιφερειακή ενότητα Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Ευρωπαϊκό Πρωτάθλημα Ποδοσφαίρου 1996

Το **Ευρωπαϊκό πρωτάθλημα ποδοσφαίρου 1996** ή αλλιώς *Euro 96*, γνωστό και ως *England 96*, διεξήχθη στα γήπεδα της Αγγλίας από τις 8 ως τις 30 Ιουνίου 1996. Ήταν η 10η διοργάνωση ευρωπαϊκού πρωταθλήματος της UEFA και για πρώτη φορά στην ιστορία του συμμετείχαν 16 εθνικές ομάδες.
Νικήτρια αναδείχθηκε η ομάδα της Γερμανίας κερδίζοντας στον τελικό της 30ης Ιουνίου την ομάδα «έκπληξη» της Τσεχίας με 2-1 με το σύστημα του «χρυσού γκολ» στην παράταση. Ήταν η πρώτη επίσημη φορά που εφαρμόστηκε το συγκεκριμένο σύστημα.

## Γήπεδα

Στη διοργάνωση χρησιμοποιήθηκαν 8 στάδια σε 8 πόλεις της Αγγλίας.

## Προκριματικά

Η προκριματική φάση διεξήχθη από τις 20 Απριλίου 1994 ως τις 13 Δεκεμβρίου 1995. Πήραν μέρος 47 εθνικές ομάδες για να προκριθούν τελικά οι 15 (μόνο η Αγγλία προκρίθηκε αυτόματα ως διοργανώτρια χώρα). Οι αγώνες έγινες σε 8 ομίλους (7 με έξι και ένας με πέντε ομάδες), από τους οποίους προκρίθηκαν οι 8 ομάδες που τερμάτισαν πρώτες, οι 6 καλύτερες δεύτερες και μία από τις άλλες δύο δεύτερες μετά από αγώνα μπαράζ. Η κατάταξη των ομάδων που τερμάτισαν δεύτερες έγινε με βάση τα αποτελέσματά τους, λαμβάνοντας υπόψη μόνο αγώνες εναντίον των ομάδων που τερμάτισαν στις τέσσερις πρώτες θέσεις των ομίλων. Οι ομάδες που προκρίθηκαν και έλαβαν μέρος στην τελική φάση ήταν οι εξής:

*
*
*
* (κάτοχος του τροπαίου, πέρασε από τα προκριματικά)
*
*
*
*
*
*
*
*
*
*
*
και η διοργανώτρια
*

## Αποτελέσματα
### Πρώτος γύρος
#### Α΄όμιλος

----

----

----

----

----

#### Β΄όμιλος

----

----

----

----

----

#### Γ΄όμιλος

----

----

----

----

----

#### Δ΄όμιλος

----

----

----

----

----

## Αγώνες νοκ-άουτ

### Προημιτελικοί

----

----

----

### Ημιτελικοί

----

### Τελικός

## Εξωτερικοί σύνδεσμοι

* Αρχείο αποτελεσμάτων από την ΟΥΕΦΑ 
* Euro 1996 - Αγγλία

Κατηγορία:Ευρωπαϊκό Πρωτάθλημα Ποδοσφαίρου 1996
Κατηγορία:Ιστορία του ποδοσφαίρου στην Αγγλία
Κατηγορία:Διεθνείς ποδοσφαιρικές διοργανώσεις στην Αγγλία
Χισάμ Α΄

Ο **Χισάμ Α**' ή **Χισάμ Αλ-Ρεντά** (26 Απριλίου 757 - 12 Ιουνίου 796) ήταν ο δεύτερος Εμίρης της Κόρδοβας από τη δυναστεία των Ομεϋαδών. Κυβέρνησε από το 788 μέχρι το 796. 

Ο Χισράμ γεννήθηκε στην Κόρδοβα και ήταν ο πρώτος γιος του εμίρη Αμπντ αλ-Ραχμάν Α΄ και της συζύγου του Χαλούλ. Κατά τη διάρκεια της βασιλείας του ανέγειρε πολλά τεμένη. Το 792 κήρυξε ιερό πόλεμο (Τζιχάντ) εναντίον του βασιλείου των Αστουριών τελικά όμως αποκρούστηκε από τον κόμη της Τουλούζης Γουλιέλμο. Πέθανε στις 12 Ιουνίου 796, ορίζοντας ως διάδοχό του τον δευτερότοκο γιο του Αλ-Χακάμ Α΄ στη θέση του πρωτότοκου Αμντ αλ-Μαλίκ.

Κατηγορία:Εμίρηδες της Αλ-Άνταλους
Ηλεκτροσυστολή

Η **ηλεκτροσυστολή** (*electrostriction*) είναι το ηλεκτρομηχανικό φαινόμενο της αλλαγής των διαστάσεων και του σχήματος ενός κρυσταλλικού υλικού (διηλεκτρικού), ως αποτέλεσμα του επαναπροσανατολισμού των πολικών του μορίων, όταν αυτό τοποθετηθεί μέσα σε κάποιο ηλεκτρικό πεδίο. Αποτελεί φαινόμενο δεύτερης τάξης. Παραδείγματα υλικών με έντονο φαινόμενο ηλεκτροσυστολής είναι τα μονοκρυσταλλικά κεραμικά υψηλής διηλεκτρικής σταθερής PMN (lead magnesium niobate), PZN (lead zinc niobate), PMT (lead magnesium titanate), κτλ.

Η ηλεκτροσυστολή δεν θα πρέπει να συγχέεται με το πιεζοηλεκτρικό φαινόμενο, που είναι διαφορετικό (δεν αποτελεί το ένα αντίστροφο του άλλου, όπως λανθασμένα γράφεται σε κάποιες αναφορές). Και τα δύο φαινόμενα είναι δυνατό να συνυπάρχουν στο ίδιο κρυσταλλικό υλικό, με κάποιο από τα δύο να είναι επικρατέστερο του άλλου.

Το φαινόμενο τυγχάνει ευρείας εκμετάλλευσης σε διάφορες εφαρμογές της ακουστικής (ηλεκτροακουστική, ηλεκτροακουστικοί μορφοτροπείς, βιοϊατρική, κτλ).

Κατηγορία:Επιστήμη υλικών
Κατηγορία:Φυσική συμπυκνωμένης ύλης
Κατηγορία:Ακουστική
Κατηγορία:Φαινόμενα
Μάλαγα (επαρχία)

Η Επαρχία **Μάλαγα** είναι μία από τις οκτώ επαρχίες της Ανδαλουσίας της Ισπανίας και η κεντρικότερη από τις πέντε παράλιες εξ αυτών. Συνορεύει Δ. με την επαρχία του Κάδιθ, Β. με τις επαρχίες της Σεβίλλης και της Κόρδοβας, Α. με την επαρχία της Γρανάδας, ενώ Ν. βρέχεται από τη Μεσόγειο.

Είναι η μικρότερη σε έκταση αλλά και η πλέον πυκνοκατοικημένη επαρχία της Ανδαλουσίας. Κατά το μεγαλύτερο μέρος της είναι ορεινή. Η έκτασή της φθάνει τα 7.285 τ.χλμ. Στις προς ακτές πεδιάδες της καλλιεργούνται: σακχαροκάλαμο, εσπεριδοειδή, σύκα, ελιές και αμπέλια. Φημισμένα τυγχάνουν τα παραγόμενα κρασιά της Μάλαγας.

Επίσης στο υπέδαφος της επαρχίας αυτής υπάρχουν πλούσια κοιτάσματα σιδήρου και μολύβδου με συνέπεια τη δημιουργία εργοστασίων βαριάς βιομηχανίας καθώς και εξαγωγών μεταλλευμάτων από τον λιμένα της ομώνυμης πόλης Μάλαγα που είναι η πρωτεύουσα της επαρχίας και ο σημαντικότερος λιμένας της.

Ο Πληθυσμός της επαρχίας αυτής τον Μάρτιο του 1981 ήταν 1.036.261 κάτοικοι σημειώνοντας πυκνότητα πληθυσμού ανά τ.χλμ. 142, μία από τις μεγαλύτερες της Χώρας. 
*(Το 1952 ο πληθυσμός της επαρχίας αυτής ήταν 670.200).

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Ανδαλουσίας
Κατηγορία:Μάλαγα
Κρασιά της Μάλαγας

Τα **κρασιά της Μάλαγας** ή οι **οίνοι της Μάλαγας** κατά το επισημότερο, είναι φημισμένα κρασιά που παρασκευάζονται σε οινοποιεία της πόλης Μάλαγα από σταφύλια που καλλιεργούνται στην ευρύτερη περιοχής της ομώνυμης επαρχίας. Κυριότερα είδη (ονομασίες) αυτών των κρασιών είναι:
*O **Πεδρο Χιμένεθ**: Οίνος λεπτός, αρωματώδης, ωραίου λαμπρού χρώματος.
*O **Αρρόπε**: Οίνος λευκός, που έχει βράσει επί 20 ώρες.
*O **Μάλαγα κολόρ**: Οίνος πολύ σκουρόχρωμος μετά από ανάμειξη "Πεδρο Χιμένεθ", "Άρρόπε" και χρώματος (κολόρ).
*O **Αρρόπε κολόρ**: Οίνος που έχει βράσει επί 5 ώρες και 
*O **Μάλαγα μουσκατέλ** που είναι αφρώδης οίνος.

## Δες επίσης
* Οίνος της Μαδέρας

Κατηγορία:Ανδαλουσία
Κατηγορία:Ισπανικά προϊόντα
Κατηγορία:Ισπανικό κρασί
Άγιος Ευγένιος

thumb|Οι άγιοι πέντε μάρτυρες οι εν Καππαδοκία: Ευγένιος, Ευστράτιος, Αυξέντιος, Μαρδάριος και Ορέστης.
Ο **Άγιος Ευγένιος** ήταν ένας από τους Αγίους Πέντε Μάρτυρες που μαρτύρησαν στην Καππαδοκία το 296 μ.Χ.

Ήταν αξιωματικός του στρατού και κατά τον διωγμό των χριστιανών επί Διοκλητιανού αρνήθηκε να γίνει ειδωλολάτρης. Ακολούθησε φυλάκιση και μαρτύρια.
Ο Ευγένιος θανατώθηκε αφού του έκοψαν τη γλώσσα και τα χέρια και του έσπασαν τα πόδια. Μαζί του μαρτύρησαν και οι άγιοι Ευστράτιος, Αυξέντιος, Μαρδάριος και Ορέστης, οι οποίοι τιμώνται από την εκκλησία ως μάρτυρες την ίδια μέρα, στις 13 Δεκεμβρίου.

thumb|Ο Ιερός Ναός Αγίων Πέντε Μαρτύρων της Καππαδοκίας στο Πολύστυλο Καβάλας.
Τα λείψανα των Αγίων βρίσκονταν στα Σήμαντρα της Καππαδοκίας. Με την ανταλλαγή πληθυσμών τα λείψανα μεταφέρθηκαν από τους Μικρασιάτες στο Πολύστυλο Καβάλας όπου εγκαταστάθηκαν και έκτισαν Ναό προς τιμήν τους.
 
## Πηγές


Ευγενιος
Ευγενιος
487 π.Χ.

## Γεγονότα
* Το αξίωμα του *άρχοντα* στην Αθήνα γίνεται πιο δημοκρατικό, καθώς ο κάθε Αθηναίος πολίτης μπορεί να εκλεγεί σε αυτό με κλήρωση. Υπάρχουν εννέα άρχοντες και ένας υπουργός. Οι τρεις από τους άρχοντες έχουν ειδικές λειτουργίες: ο *βασιλεύς*, ο *[[Πολέμαρχος (αρχαία Ελλάδα)|πολέμαρχος]]* και ο ετήσιος *επώνυμος άρχων* που έδινε το όνομά του στο έτος.
* Πρώτη γνωστή χρήση της ποινής του οστρακισμού, που είχε εισαχθεί το 508 π.Χ. από τον Κλεισθένη, με *εξοστρακισθέντα* τον Πεισιστρατίδη Ίππαρχο.

## Παραπομπές


Κατηγορία:Έτη
Κέφαλος (ψάρι)

Ο **Κέφαλος** είναι ψάρι μήκους 30 – 70 εκατοστών. Φέρεται με πολλά ονόματα ανάλογα με την ηλικία και την ποικιλία τους. Όπως **στειράδια** (έτσι ονομάζονται οι αρσενικοί), **μπάφες** (οι αυγωμένες θηλυκές), **μυξινάρια**, **χρυσόχρωμοι** κ.λπ. Το επίσημο όνομά του είναι "Μουγίλος ο κέφαλος" (Mugil cephalus) και ανήκει στην οικογένεια των "μουγιλιδών" (Mugilidae). 

Έχουν σταχτομόλυβη ράχη, ασημιές πλευρές και ασημόλευκη κοιλιά με σκούρες καστανόχρωμες πλαϊνές γραμμές από τα θωρακικά πτερύγια μέχρι τη βάση της ουράς. Ειδικά ο χρυσόχρωμος φέρει μια χρυσή κουκκίδα πάνω από τα βραχιακά επικαλύμματα.
Γενικά το σώμα τους είναι μακρύ με ράχη λίγο πλατιά σκεπασμένη με μεγάλα λέπια. Το στόμα τους είναι μικρό με πολλά λεπτά δόντια ενώ τα χείλη τους είναι χοντρά και σκληρά. Το κάτω σαγόνι σχηματίζει ένα είδος τριγώνου με το πάνω πολύ χαρακτηριστικό. Φέρει δύο ραχιαία πτερύγια σε απόσταση μεταξύ τους εκ των οποίων το πρώτο φέρει 4 οστέινες άκανθες ενωμένες μεταξύ τους με μεμβράνη.

Τα κυριότερα δύο είδη διακρίνονται πολύ εύκολα. Ο πλέον συνήθης σταχτής κέφαλος έχει μάτια σκεπασμένα με βλέφαρα κάθετα που αφήνουν λεπτή σχισμάδα στην κόρη του ματιού. Το πέπλο αυτό φτάνει μέχρι το βραχιακό επικάλυμμα. Αντίθετα ο χρυσόχρωμος κέφαλος δεν έχει τέτοιο πέπλο στα μάτια του.

Οι κέφαλοι ζουν κατά κοπάδια κυρίως σε ρηχά νερά, μέσα σε λιμάνια, σε λιμνοθάλασσες και καμιά φορά ανηφορίζουν και στα ποτάμια. Κύρια τροφή τους είναι τα μαλάκια, τα μικρά καρκινοειδή και σκουλήκια που βρίσκονται σε φύκια και κοντά σε πέτρες. 
Ο κέφαλος φθάνει σε ενηλικίωση στα 6-8 χρόνια και ο χρυσόχρωμος στα 4. Γεννούν στο πέλαγος από τον Ιούλιο μέχρι τον Οκτώβριο. Το κοινό αυγοτάραχο προέρχεται από τις αυγομένες *μπάφες*, ενώ από τους κέφαλους γίνονται τα περίφημα καπνιστά "*νίτικα*", που τ΄ όνομά τους φανερώνει την καταγωγή τους από το *αινίτικα*, δηλαδή την πόλη Αίνο, της Ανατολικής Θράκης.
Στις ελληνικές θάλασσες υπάρχουν άφθονοι και κυρίως στις λιμνοθάλασσες του Αμβρακικού και του Μεσολογγίου. 

## Αλιεία

Η αλιεία αυτών των ψαριών γίνεται με δίκτυα και καλαμωτές καθώς και από στεριά με καθετή, με κιούρτους και με πεζόβολο. Το κρέας τους, ειδικά τον χειμώνα, είναι παχύ και αρκετά νόστιμο.Επισης αλιεύεται με εγγλέζικο και άλλες παράκτιες τεχνικές αλιείας με φελλό .

## Παραπομπές

### Δείτε επίσης
*Αλιεία
*Κατάλογος ελληνικών αλιευμάτων

## Εξωτερικοί σύνδεσμοι

*Tony Ayling & Geoffrey Cox, *Collins Guide to the Sea Fishes of New Zealand*,  (William Collins Publishers Ltd, Auckland, New Zealand 1982) ISBN 978-0-00-216987-5
* Economic marine fishes of Hong Kong (ανακτ. 2005)
*  Instituto Veneto di scienze, lettere ed arti environmental database on the pool of Venice 

Κατηγορία:Μουγιλόμορφα
Κατηγορία:Μουγιλίδες
Κατηγορία:Ψάρια ελληνικών θαλασσών
Κατηγορία:Αλιεύματα
Μάρτσα Ρεάλ

**Μάρτσα Ρεάλ** (*Marcha Real*, που σημαίνει βασιλικό εμβατήριο) είναι το επίσημο όνομα του Εθνικού Ύμνου της Ισπανίας. Είναι από τους λίγους εθνικούς ύμνους που δεν έχουν επίσημους στίχους.

Πρόκειται για παλαιό εμβατήριο των Γρεναδιέρων που καθιερώθηκε το 1700 κατά την ένωση των παλαιών Βασιλείων της Ισπανίας και που χρησιμοποιείται μέχρι σήμερα τόσο ως βασιλικό εμβατήριο όσο και ως Εθνικός Ύμνος.

## Στίχοι

Παρότι το εμβατήριο δεν είχε στίχους, έχουν γραφτεί κάποιοι που τον συνοδεύουν, όπως κατά την περίοδο βασιλείας του Αλφόνσου ΙΓ΄ και του Φράνκο, αλλά ποτέ δεν έγιναν επίσημοι. Το 2007 η Ισπανική Ολυμπιακή Επιτροπή πρότεινε άλλους στίχους με την ευκαιρία της διεκδίκησης των Ολυμπιακών Αγώνων 2016 από την Μαδρίτη, αλλά δεν έτυχαν αποδοχής και αποσύρθηκαν.

### Στίχοι Αλφόνσου ΙΓ΄

## Εξωτερικοί σύνδεσμοι
* Κυβερνητική ιστοσελίδα για τον εθνικό ύμνο (στα ισπανικά) 

Κατηγορία:Εθνικά σύμβολα της Ισπανίας
Κατηγορία:Εθνικοί ύμνοι
Παέγια

thumb|right|Παέγια
Η **παέγια** (ισπανικά: paella) είναι ένα παραδοσιακό φαγητό της Ισπανίας.

Αν και θεωρείται το τυπικό ισπανικό έδεσμα, στην πραγματικότητα η ύπαρξή του μάλλον οφείλεται στο πέρασμα των Μαυριτανών από την Ισπανία. Πρόκειται δηλαδή για συνταγή με αραβικές καταβολές.

Η παέγια στην ουσία είναι ένα πιλάφι από ρύζι με σαφράν, μέσα στο οποίο συνδυάζεται κρέας ή, συνηθέστερα, θαλασσινά και λαχανικά. Συχνά περιέχει κοτόπουλο, χοιρινό κρέας ή κουνέλι (ανάμικτη παέγια). Ανά περιοχές της Ισπανίας συναντά κανείς διαφορετικές εκδοχές. Για παράδειγμα, η λεγόμενη «παέγια της Βαλένθια» αποτελείται από ρύζι-σαφράν, λαχανικά, κοτόπουλο και σαλιγκάρια.

## Βιβλιογραφία
* 
*

## Εξωτερικοί σύνδεσμοι

* Παέγια
* Παέγια
* Παέγια με θαλασσινά 

Κατηγορία:Ισπανική κουζίνα
Κατηγορία:Τρόφιμα με βάση το ρύζι
Κατηγορία:Τρόφιμα με βάση θαλασσινά
Κατηγορία:Εθνικά πιάτα
Κοίτα τι Έκανες

Η εκπομπή "Κοίτα τι Έκανες" ξεκίνησε το Σεπτέμβριο του 2002 από το πρώτο κανάλι της κρατικής τηλεόρασης. Σημείωνε ποσοστά τηλεθέασης που άγγιζαν το 65%. Εμπνεύστρια, παρουσιάστρια και αρχισυντάκτρια της εκπομπής ήταν η Σεμίνα Διγενή.
Το κόνσεπτ της εκπομπής της Σεμίνας Διγενή, αντέγραψαν πολλές εκπομπές της δημόσιας και ιδιωτικής τηλεόρασης.

## Θεματολογία
Η θεματολογία κάθε εκπομπής περιστρεφόταν γύρω από ένα διάσημο πρόσωπο το οποίο ερχόταν στο στούντιο μαζί με τους φίλους του και παρουσίαζε άγνωστα περιστατικά της ζωής και της καριέρας του. Ακόμα, υπήρχε ζωντανή ορχήστρα και η παρουσιάστρια έκανε στο τιμώμενο πρόσωπο ευχάριστες εκπλήξεις. Το σκηνικό περιλάμβανε εκτός από την ορχήστρα που προαναφέρθηκε, δυο ημικυκλικούς καναπέδες με ένα τραπεζάκι στη μέση αλλά και την πολυθρόνα της παρουσιάστριας ανάμεσα στους καναπέδες. 

Διάφορα γνωστά πρόσωπα πέρασαν από την εκπομπή της όπως ο Γιώργος Μαρίνος, ο Τόλης Βοσκόπουλος με την Άντζελα Γκερέκου,η Μαριάννα Τουμασάτου, ο Γιάννης Μπέζος, ο Πασχάλης Τερζής ,ο Δημήτρης Μητροπάνος , η Καίτη Γαρμπή κλπ.

## Αλλαγή προβολής
Το Σεπτέμβριο του 2003 η εκπομπή μεταφέρεται στη ΝΕΤ από την ΕΤ1. Από τον Οκτώβριο του 2004 η εκπομπή προβάλλεται από τον τηλεοπτικό σταθμό Alpha έως το Φεβρουάριο του 2007. Το Σεπτέμβριο του 2005, ο μουσικός παραγωγός Ηλίας Μπενέτος αναλαμβάνει καθήκοντα συμβούλου εκπομπής. Το Σεπτέμβριο του 2006 μετά την αποχώρηση του Μάκη Τσιλιμιδού αναλαμβάνει την επιμέλεια της εκπομπής η Άννα Βλαβιανού και το συντονισμό ο Ηλίας Μπενέτος. 

Κατηγορία:Ελληνικές ψυχαγωγικές τηλεοπτικές εκπομπές
Αμπντ αρ-Ραχμάν Β΄

Ο **Αμπντ αρ-Ραχμάν Β΄** (Οκτώβριος/Νοέμβριος 792 - 22 Σεπτεμβρίου 852) ήταν ο τέταρτος εμίρης της Κόρδοβας, στην Αλ-Άνταλους (Μαυριτανική Ιβηρία) από το 822 έως τον θάνατό του.

Ήταν γιος του Εμίρη Αλ-Χακάμ Α΄, τον οποίο και διαδέχτηκε μετά το θάνατό του. Η βασιλεία του ήταν μια εποχή παρατεταμένων συγκρούσεων, κατάφερε να αποκρούσει την επίθεση του Αλφόνσου Β' των Αστουριών, να καταπνίξει το 837 την επανάσταση των Χριστιανών και των Εβραίων του Τολέδου και το 844 αποκρούει την επίθεση των Νορμανδών. Μετά την επίθεση αυτή κατασκεύασε ναύσταθμο στη Σεβίλλη και οργάνωσε ναυτικό για την απόκρουση τυχόν άλλων επιθέσεων.

Αν και σκληροτράχηλος πολεμιστής των συνόρων, όμως χάρη στο εκτεταμένο κατασκευαστικό του πρόγραμμα και την υποστήριξη που προσέφερε προς τους καλλιτέχνες, έμμεινε στην ιστορία και σαν μεγάλος προστάτης των τεχνών. Επίσης με το όνομά του συνδέεται η εκτέλεση των Χριστιανών της Κόρδοβας που μίλησαν εναντίον του Ισλάμ (Μάρτυρες της Κόρδοβας).

## Παραπομπές


Κατηγορία:Εμίρηδες της Κόρδοβας
Μουχάμαντ Α΄ της Κόρδοβας

Ο **Μουχάμαντ Α΄** (αραβικά محمد بن عبد الرحمن الأوسط) (Κόρδοβα, 823 - 886) ήταν εμίρης της Κόρδοβας από το 852 έως το 886, μέλος της δυναστείας των Ομεϋαδών.

## Παραπομπές


Κατηγορία:Εμίρηδες της Αλ-Άνταλους
Αλκάθαρ του Τολέδου

thumb|250px|Το Αλκάθαρ του Τολέδου
Το Αλκάθαρ του Τολέδου είναι πέτρινη οχύρωση που βρίσκεται στο υψηλότερο σημείο της πόλης. Το πρωτοκατασκεύασαν οι Ρωμαίοι, οι οποίοι το χρησιμοποιούσαν ως έδρα του κυβερνήτη. Οι Άραβες κατασκεύασαν το οχυρό για να ελέγχουν την πόλη. Μετά την ανάκτηση της πόλεως από τους Χριστιανούς, το 1085, ο βασιλιάς Αλφόνσος ΣΤ' της Καστίλλης το ανοικοδόμησε. Ανακαινίστηκε το 1535 από τον Αλφόνσο Ι΄.

thumb|right|250px|Το Αλκάθαρ του Τολέδου σήμερα
Το Αλκάθαρ του Τολέδου έγινε διάσημο, όταν, κατά τη διάρκεια του Ισπανικού Εμφυλίου πολέμου, πολιορκήθηκε για πάνω από δυο μήνες από τους Δημοκρατικούς, χωρίς επιτυχία (Πολιορκία του Αλκάθαρ (Τολέδου)).

Κατηγορία:Αλ-Άνταλους
Κατηγορία:Κτίρια και κατασκευές στην Καστίλλη-Λα Μάντσα
Κατηγορία:Τολέδο
Αθλητική Ένωση Γιάννενα

Η **Αθλητική Ένωση Γιάννενα** είναι αθλητική ποδοσφαιρική ομάδα στα Γιάννενα. Τα χρώματα της είναι το πορτοκαλί και το μπλε.

## Ίδρυση
Ιδρύθηκε το 2004 από τη συγχώνευση του Ολυμπιακού Πανηπειρωτικού Α.Σ. (πρώην Α.Ο. Ολυμπιακός Βοτανικού Ιωαννίνων), που αγωνιζόταν στη Δ΄ Εθνική και του ΑΟ Σταυρακίου (που αγωνιζόταν στην Β΄ Ερασιτεχνική της ΕΠΣ Ηπείρου και με την ονομασία ΑΟΣ-ΠΑΣ 2000). Οι συγχωνευμένοι σύλλογοι "επανιδρύθηκαν" αργότερα,το 2009 είχαμε την εμφάνιση του «Α.Ο. Σταυρακίου 2009» και το 2012 τον «Α.Σ. Ολυμπιακός Βοτανικού».

## Εθνικά πρωταθλήματα
Η Α.Ε. Γιάννενα με την πρώτη παρουσία της στη Δ΄ Εθνική 2004-05 κέρδισε την άνοδο για τη Γ΄ Εθνική της περιόδου 2005-06 στην οποία αγωνίστηκε ως το 2007-08. Το 2008-09 υποβιβάστηκε κι από τη Δ' Εθνική στο πρωτάθλημα της Ε.Π.Σ. Ηπείρου.

## Έμβλημα
Το έμβλημα της ΑΕ Γιάννενα είναι το σύμβολο της Δωδώνης και ο αυτοκράτορας Ιουστινιανός.

## Εγκαταστάσεις
Οι εγκαταστάσεις της ΑΕ Γιάννενα βρίσκονταν στο Σταυράκι Ιωαννίνων.

## Πορεία στις εθνικές κατηγορίες

## Κύπελλο Ελλάδος
Η ΑΕ Γιάννενα έχει 3 παρουσίες στο κύπελλο Ελλάδος.

Το 2005-06 αποκλείστηκε στον πρώτο γύρο εντός έδρας από την Ένωση Θράκης με 1-4. Το 2006-07 πέρασε στην πρώτη φάση την Παναχαική με νίκη εντός έδρας με 1-0.Στον Β γύρο αποκλείστηκε εντός έδρας από τον Θρασύβουλο με 0-2. Το 2007-08 αποκλείστηκε στον πρώτο γύρο από την Ένωση Θράκης εκτός έδρας με ήττα 1-0.

## Διακρίσεις
*Πρωτάθλημα Δ΄ Εθνικής:1 (2004-05)
*Κύπελλο ΕΠΣΗΠ:1 (2004-05)
*Πρωτάθλημα Γ΄ κατηγορίας ΕΠΣΗΠ:2 (2015-16, 2024-25)
*Σούπερ καπ Γ΄ κατηγορίας ΕΠΣΗΠ (άτυπα):1 (2015-16)

## Παραπομπές


## Εξωτερικοί σύνδεσμοι
* Η Α.Ε. Γιάννενα στην Ε.Π.Σ. Ηπείρου
* Το Πανηπειρωτικό Στάδιο

Κατηγορία:Αθλητική Ένωση Γιάννενα
Κατηγορία:Αθλητικοί σύλλογοι Ιωαννίνων
Κατηγορία:Ιδρύσεις αθλητικών συλλόγων το 2004
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2004
Γκασπάτσο

thumb|right|250px|Γκασπάτσο
Το **γκασπάτσο** (ισπ. *gazpacho*) είναι μια παραδοσιακή σούπα της Ισπανίας.

Ετυμολογικά η λέξη gazpacho προέρχεται από την ένωση της λατινικής λέξης "gaspa", που σημαίνει κατάλοιπο ή θραύσμα, και τη λέξη "atxo" που σημαίνει σούπα στα Μοζαράμπικ.

Πρόκειται για μια κρύα, κάπως πηχτή σούπα με βάση τη ντομάτα, η οποία συνηθίζεται πολύ το καλοκαίρι στη ζεστή Ανδαλουσία, ως δροσιστικό πιάτο. Φτιάχνεται με ντομάτες, σκόρδο, ελαιόλαδο και ξύδι, στα οποία καμιά φορά προστίθεται τριμμένο ψωμί.

## Παραπομπές


## Εξωτερικοί σύνδεσμοι

* Γκασπάτσο με ψητά ντοματίνια

Κατηγορία:Κρύες σούπες
Κατηγορία:Ισπανική κουζίνα
Κατηγορία:Ανδαλουσία
Κατηγορία:Κουζίνα του Νέου Μεξικού
Κατηγορία:Σούπες λαχανικών
Κωνσταντίνος Σχινάς

Ο **Κωνσταντίνος Σχινάς** (Κωνσταντινούπολη 3 Οκτωβρίου 1801- Βιέννη 12 Μαΐου 1870) ήταν Έλληνας νομομαθής, πολιτικός και ο πρώτος πρύτανης του Πανεπιστημίου Αθηνών.

## Βιογραφικά στοιχεία
Γεννήθηκε στην Κωνσταντινούπολη και καταγόταν από την αρχοντική οικογένεια των Σχινάδων. Με την έκρηξη της επανάστασης ο Σχινάς πήγε στο Βερολίνο και το Παρίσι για να σπουδάσει νομικά. Επί Καποδίστρια διορίστηκε πάρεδρος στη Γραμματεία Εσωτερικών. Το 1833 διορίστηκε μέλος στην επιτροπή εξακρίβωσης της οικονομικής κατάστασης της Εκκλησίας και των μοναστηριών καθώς και πρόεδρος της επιτροπής για την οργάνωση των σχολείων. Τον Οκτώβριο του ίδιου χρόνου διετέλεσε υπουργός Δικαιοσύνης στην Κυβέρνηση του Αλέξανδρου Μαυροκορδάτου που διόρισε η Αντιβασιλεία και επίτροπος επικρατείας στην Ιερά Σύνοδο. Από τη θέση του υπουργού διαδραμάτισε καθοριστικό ρόλο στη δίκη των Πλαπούτα, Κολοκοτρώνη κ.ά. Αν και απείλησε τους δικαστές Πολυζωίδη και Τερτσέτη να υπογράψουν την καταδίκη των κατηγορουμένων, δεν κατάφερε να τους πείσει. Μετά τη δίκη του Κολοκοτρώνη παρέπεμψε σε δίκη τον Πολυζωίδη και τον Τσερτσέτη, χωρίς να μπορέσει να επιτύχει την καταδίκη τους. Στις αρχές Οκτωβρίου του 1834 στην Ανκόνα παντρεύτηκε την Μπετίνα, κόρη του διάσημου Γερμανού καθηγητή Φρίντριχ Καρλ φον Σαβινί, η οποία απεβίωσε στις 24 Αυγούστου του 1835 στην Αθήνα. Ο Σχινάς γράφει χαρακτηριστικά στους γονείς της στο Βερολίνο: *«Στις 24 Αυγούστου τα χαράματα μέλλονταν στον άγγελό μου, στη μοναχοκόρη σας, να κλείσει τα μάτια της. Η ωραία γυναίκα μου έγινε νύφη του Κυρίου»*. Το 1837 διορίστηκε πρώτος πρύτανης του Πανεπιστημίου Αθηνών. Διετέλεσε και καθηγητής Ιστορίας από το 1837 ως το 1851. Χρημάτισε επίσης βουλευτής του πανεπιστημίου τη βουλευτική περίοδο του 1846. Αργότερα στάλθηκε ως πρέσβης της Ελλάδας στο Μόναχο και τη Βιέννη. Έγραψε διάφορα έργα μεταξύ των οποίων την *«'Ιστορία του Βασιλείου της Βαυαρίας και του εν αύτη άρχοντος οίκου έρανισθεΐσα κατ' έπιτομήν εκ της του Μιλβιλέρου 'Ιστορίας ή έπιτέτακται έν παραρτήματι καί περιληπτικωτάτη γενεαλογική πραγματεία περί του Όλδεμβουργικοΰ οίκου»* (1841) και την *«Ιστορία των αρχαίων εθνών»* (1845).
Απεβίωσε στη Βιέννη το 1870. Το όνομά του φέρει μια οδός στη συνοικία του Πεδίου του Άρεως στην Αθήνα.

## Παραπομπές


## Πηγές
* Σχινάς Κωνσταντίνος (1801-1857), Αργολική Βιβλιοθήκη
* Κατάλοιπα Κ. Σχινά - Π.Αργυρόπουλου, Κατάλογος, Επιμέλεια: Δήμητρα Ανδριτσάκη, Κέντρο Νεοελληνικών Ερευνών ΕΙΕ, Αθήνα, 1974
* 

## Άλλη βιβλιογραφία
* Θανάσης Χρήστου, *Ο Κ.Δ. Σχινάς και η πρώτη Πρυτανεία στο Οθώνειο Πανεπιστήμιο (1837-1838)*, Τα Ιστορικά,  τομ.9, τ/χ.17 (Δεκέμβριος 1992),σελ.371-384

## Εξωτερικοί σύνδεσμοι
* 

Κατηγορία:Έλληνες πανεπιστημιακοί του 19ου αιώνα
Κατηγορία:Γραμματείς της Επικράτειας επί της Δικαιοσύνης
Κατηγορία:Έλληνες ιστορικοί του 19ου αιώνα
Κατηγορία:Βουλευτές Πανεπιστημίου Αθηνών
Κατηγορία:Γραμματείς της Επικράτειας επί των Εκκλησιαστικών και της Δημοσίας Εκπαιδεύσεως
Κατηγορία:Οικογένεια Σχινά
486 π.Χ.

## Γεγονότα
* Η Αίγυπτος επαναστατεί ενάντια στην Περσία
* Το πρώτο τμήμα του Μεγάλου Καναλιού της Κίνας κατασκευάζεται κατά τη βασιλεία του Φουτσάι του Γου. Συνδέει τον ποταμό Γιανγκτσέ με τον Χουάι και αποτελεί μέσο για την αποστολή άφθονων εφοδίων στον βορρά για σκοπούμενους πολέμους με τα βόρεια κράτη Σονγκ και Λου.

## Γεννήσεις

## Θάνατοι
* Δαρείος Α΄, βασιλιάς της Περσίας
* Σιντάρτα Γκοτάμα, ο Βούδας (Η χρονολογία είναι συμβατική συμφ με εκτιμήσεις ιστορικών.)
Κατηγορία:Έτη
485 π.Χ.

## Γεγονότα
* Ανακάλυψη νέων αργυρούχων κοιτασμάτων στο Λαύριο.
* Εξοστρακίζεται ο Καλλίξενος, ανιψιός του Κλεισθένη και αρχηγός των Αλκμαιωνιδών το διάστημα εκείνο 

## Γεννήσεις
*Ευριπίδης, Έλληνας δραματουργός

## Θάνατοι
*Ανακρέων, Έλληνας ποιητής

Κατηγορία:Έτη
484 π.Χ.

## Γεγονότα
* 15 Ιουλίου – Εγκαίνια του ναού του Κάστορα και του Πολυδεύκη στη Ρώμη.
* Ο βασιλιάς Ξέρξης Α΄ της Περσίας καταπνίγει την αιγυπτιακή εξέγερση κατά των Περσών και λεηλατεί το Δέλτα του Νείλου. Διορίζει τον αδελφό του, τον Αχαιμένη, σατράπη (κυβερνήτη) της Αιγύπτου.
* Παρά το γεγονός μιας απόπειρας εξεγέρσεως, η περιοχή και η πόλη της Βαβυλώνας παραμένουν σταθερά υπό τον περσικό ζυγό.
* Ο Αθηναίος στρατηγός και πολιτικός Ξάνθιππος εξορίζεται με οστρακισμό.
* Πρώτη νίκη του Αισχύλου στους δραματικούς αγώνες των Μεγάλων Διονυσίων.

## Γεννήσεις
* Αχαιός ο Ερετριεύς, Έλληνας τραγικός ποιητής
* Ηρόδοτος, Έλληνας ιστορικός

## Θάνατοι
* Γου Τζι-χσου, πολιτικός σύμβουλος από το κράτος των Τσου, εργαζόμενος στην αυλή των Γου υπό τον βασιλιά Χε-λου

Κατηγορία:Έτη
483 π.Χ.

## Γεγονότα
* Ο βασιλιάς Ξέρξης Α΄ της Περσίας ενθαρρύνεται από τον εξάδελφο και γυναικαδελφό του Μαρδόνιο, υποστηριζόμενο από αρκετούς εξόριστους Έλληνες που έχουν καταφύγει στην αυλή του, να εκδικηθεί την ήττα του Δαρείου Α΄ στη Μάχη του Μαραθώνα το 490 π.Χ.. Ο Ξέρξης πείθεται και αρχίζει προετοιμασίες για μεγάλη εκστρατεία κατά της Ελλάδας.
* Ο Αθηναίος *άρχων* Θεμιστοκλής πείθει την Εκκλησία του Δήμου να δαπανήσει όλα τα έσοδα από την ανακάλυψη νέων κοιτασμάτων αργύρου στο Λαύριο στην αύξηση του αθηναϊκού στόλου σε 200 πλοία.
* Ο Γέλων, τύραννος των Συρακουσών, κατακτά τις γειτονικές πόλεις της Σικελίας Εύβοια και Υβλαία Μέγαρα, και πουλά όλους τους κατοίκους τους (πλην των ολιγαρχών τους) ως δούλους.
* Αρχίζει ο «Φαβιανός Πόλεμος» των Ρωμαίων με τους Ετρούσκους.

## Θάνατοι
* Σιντάρτα Γκαουτάμα, ο Ινδός πρίγκιπας που ίδρυσε τον Βουδισμό, θεωρούμενος ως ο κυρίως Βούδας.

Κατηγορία:Έτη